AQUA ไตรมาส 2 กำไรโตสนั่น 60 เท่า! บุ๊กขายสื่อนอกบ้าน-ส่วนแบ่งบ.ร่วมหนุน
AQUA กวาดกำไรไตรมาส 2 ทะลุ 690 ลบ. โตสนั่น 60 เท่าตัว! บุ๊กกำไรพิเศษขายธุรกิจสื่อโฆษณานอกบ้านทั้งหมดและส่วนแบ่งกำไรจากเงินลงทุนในบริษัทร่วมหนุน
AQUA กวาดกำไรไตรมาส 2 ทะลุ 690 ลบ. โตสนั่น 60 เท่าตัว! บุ๊กกำไรพิเศษขายธุรกิจสื่อโฆษณานอกบ้านทั้งหมดและส่วนแบ่งกำไรจากเงินลงทุนในบริษัทร่วมหนุน
16 ส.ค. 2565

บริษัท อควา คอร์เปอเรชั่น จำกัด (มหาชน) หรือ AQUA รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

สำหรับไตรมาส 2/65 บริษัทมีกำไรสุทธิ อยู่ที่ 690.12 ล้านบาท เติบโต 5,989.49% จากงวดเดียวกันของปีก่อน ที่มีกำไร 11.33 ล้านบาท ส่วนงวด 6 เดือนแรก กำไรอยู่ที่ 605.11 ล้านบาท เติบโต 2,245.01% จากงวดเดียวกันของปีก่อน ที่มีกำไร 25.80 ล้านบาท เนื่องมาจากบริษัทได้มีการขายธุรกิจสื่อโฆษณานอกบ้านทั้งหมด ให้แก่ผู้ซื้อ (PLANB) ทำให้มีกำไรจากการจำหน่ายเงินลงทุนทั้งสิ้น 588.27 ล้านบาท
นอกจากนี้ยังรับรู้ส่วนแบ่งกำไรจากเงินลงทุนในบริษัทร่วม (EP) จำนวน 45.34 ล้านบาท เพิ่มขึ้น 29.63 ล้านบาท จากงวดเดียวกันของปีก่อน